Document ID: /roh_data/filtered/fineweb-2-filterrobots_roh.jsonl.gz/55552

Pervia da sanaziuns vegn il tunnel Munt la Schera serrà a partir dal 1. da settember fin ils 24 da november. Cuntanschibel resta Livigno vinavant sur la Furcla di Livigno. Il tunnel duai vegnir sanà pervi da raschuns da segirezza e per sanar ils bischens da cabels.
Il 2023 suondan ulteriuras sanaziuns dal prim da settember fin ils 23 da november, quai tenor las Ovras electricas d'Engiadina. Il tunnel è gia stà serrà dapi il zercladur, mintgamai la saira, cun excepziun da la notgs da venderdi sin sonda e sonda sin dumengia.
Tunnel Munt la Schera
Il tunnel è 3,5 kilometers lung ed è vegnì construì da las Ovras electrics d'Engiadina ils onns 1962 fin 1965 per pudair cuntanscher il mir da serra Punt dal Gall. Duvrà vegn il tunnel dentant er sco colliaziun cun il lieu turistic Livigno.